CELEX: 62013CB0027
Language: et
Date: 2014-04-04 00:00:00
Title: Kohtuasi C-27/13: Euroopa Kohtu (suurkoda) 4. aprilli 2014 . aasta määrus (Schleswig-Holsteinisches Oberlandesgericht’i eelotsusetaotlus – Saksamaa) – Flughafen Lübeck GmbH versus Air Berlin plc & Co. Luftverkehrs KG (Kodukorra artikkel 99 — Riigiabi — ELTL artiklid 107 ja 108 — Soodustused, mida on odavlennufirmale andnud lennuvälja käitlev avalik-õiguslik ettevõtja — Ametliku uurimismenetluse algatamise otsus — Liikmesriikide kohtute kohustus nõustuda selles otsuses antud komisjoni hinnanguga abi olemasolu kohta)

11.8.2014   
            
            
               ET
            
            
               Euroopa Liidu Teataja
            
            
               C 261/3
            
         Euroopa Kohtu (suurkoda) 4. aprilli 2014. aasta määrus (Schleswig-Holsteinisches Oberlandesgericht’i eelotsusetaotlus – Saksamaa) – Flughafen Lübeck GmbH versus Air Berlin plc & Co. Luftverkehrs KG
   (Kohtuasi C-27/13) (1)
   
   ((Kodukorra artikkel 99 - Riigiabi - ELTL artiklid 107 ja 108 - Soodustused, mida on odavlennufirmale andnud lennuvälja käitlev avalik-õiguslik ettevõtja - Ametliku uurimismenetluse algatamise otsus - Liikmesriikide kohtute kohustus nõustuda selles otsuses antud komisjoni hinnanguga abi olemasolu kohta))
   2014/C 261/04
   Kohtumenetluse keel: saksa
   
      Eelotsusetaotluse esitanud kohus
   
   Schleswig-Holsteinisches Oberlandesgericht
   
      Põhikohtuasja menetluse pooled
   
   
      Hageja: Flughafen Lübeck GmbH
   
      Kostja: Air Berlin plc & Co. Luftverkehrs KG
   
      Resolutsioon
   
   
               1.
            
            
               Kui Euroopa Komisjon on ELTL artikli 108 lõiget 3 kohaldades algatanud selle artikli lõikes 2 sätestatud ametliku uurimismenetluse seoses riikliku meetmega, millest ei olnud selle rakendamise käigus teavitatud, on siseriiklik kohus, kuhu on esitatud hagi selle meetme lõpetamiseks ja väljamakstud summade tagasimaksmiseks, kohustatud võtma kõik vajalikud meetmed, et teha järeldused selle meetme peatamise kohustuse väidetavast rikkumisest.
               Selleks võib siseriiklik kohus otsustada peatada vaidlusaluse meetme rakendamine ja nõuda tagasi juba makstud summa. Kohus võib ka otsustada kohaldada ajutisi meetmeid, et esiteks tagada poolte huvid ja teiseks ametliku uurimismenetluse algatamise kohta tehtud komisjoni otsuse kasulik mõju.
            
         
               2.
            
            
               Siseriiklikul kohtul ei ole võimalik sellises olukorras nagu põhikohtuasjas peatada menetlus kuni ametliku uurimismenetluse lõpetamiseni.
            
         
      (1)  ELT C 171, 15.6.2013.